Ne soñj ket din.    Diwar-benn ar rener a vehe bet lakaet a-raok ba'r sonenn, perak n'eo ket bet implijet "zo" neuze ?    N'ouian ket hag-eñ e c'haller keñveriañ ar gwenedeg gant ar c'hembraeg diwar-benn ar fedoù-se ? N'anavezan ket ar c'hembraeg, un nebeut  traoùigoù hepken, ha da skwer ar stumm "mae" a vez implijet kenkourz gant ur rener resis (strizh) ha ma vez gant ur rener amstrizh ? N'eo ket ?    A-benn ar fin, ma vehe unan bennak gouest da zisplegiñ ar penaoz hag ar perag diwar implij "ez eus, emañ, eo" ... Ar perak dreist-holl. Penaos eo aet ar brezhoneg da vont en-dro en doare-se ? Un tamm istor ar yezh eo, gwir eo. Met re a draoù na glotont ket get reolennoù al levrioù pe ar c'hentelioù a vez klevet ba'r brezhoneg pemdeziek.